Μωρά μου αγαπημένα, καλημέρα!!!

Ήρθε η ώρα να διασκεδάσουμε, όπως μόνο εμείς ξέρουμε!!Ο καθένας μόνος του αυτή τη φορά, αλλά για λίγο ακόμα, ελπίζω!!!!Αφού κάνατε επανάληψη στο κεφάλαιο της Γεωγραφίας που αφορά στα βουνά της Ελλάδας, ώρα για παιχνίδι. Μην ξεχνάτε πως μέσα από το παιχνίδι μαθαίνουμε καλύτερα…

Αντιγράψτε τους συνδέσμους σε μια καρτέλα Google, για να ελέγξετε τις γνώσεις σας παίζοντας!!!

<https://www.purposegames.com/game/cebcceb1ceb8ceb5-cf84ceb1-ceb2cebfcf85cebdceb1-cf84ceb7cf83-ceb5cebbcebbceb1ceb4ceb1cf83-game>

<http://stintaxi.pbworks.com/w/file/fetch/58730519/VounaGR.htm>

<http://photodentro.edu.gr/v/item/ds/8521/2848>

<https://www.purposegames.com/game/135b11cf0c>

<http://users.sch.gr/pkotsis/4/e-taxi/geo/games/greek-mountains%20%28CD%29/html5.html>

Και αφού διασκεδάσατε, ξαναδιαβάστε το κεφάλαιο 25 της Ιστορίας είτε από το βιβλίο ή από το σχεδιάγραμμα και ελέγξτε τις γνώσεις (πριν τις ελέγξω εγώ…)😁 με τα ακόλουθα quiz!!! Θα κάνετε ό,τι κάνατε και πριν με τους συνδέσμους !

<http://users.sch.gr/silegga/istoria/25.htm>

<https://atheo.gr/yliko/ise/E.25.q/index.html>

Αν θέλετε τελειώνοντας όλα τα quiz, μου λέτε πώς τα πήγατε και αν σας άρεσαν!!!!

Και για να μην ξεχάσουμε έναν σπουδαίο Έλληνα, τον Μανόλη Γλέζο, που «έφυγε» χθες το μεσημέρι, διαβάστε την ιστορία εκείνης της βραδιάς, που σημάδεψε τη ζωή του, αλλά και την ιστορία ενός ολόκληρου έθνους!!

*«Έμεινε στην ιστορία για μια πράξη ηρωισμού, την πρώτη πράξη αντίστασης στη γερμανική Κατοχή.*

*Μία πράξη ηρωισμού που σημάδεψε ανεξίτηλα ως πράξη ηθικού σθένους και υψηλού συμβολισμού τον αγώνα της εθνικής αντίστασης που θα ακολουθούσε τα επόμενα χρόνια, μέχρι την αποχώρηση των γερμανικών στρατευμάτων το 1944.*

*Στα τέλη Μαΐου του 1941 είχε συμπληρωθεί ένας μήνας από την παράδοση της Αθήνας στους Γερμανούς, που ολοκλήρωναν τις επιχειρήσεις τους στην Ελλάδα με την κατάληψη της Κρήτης. Δύο νεαροί φοιτητές, ο Μανώλης Γλέζος και ο Απόστολος Σάντας έβλεπαν κάθε πρωί τη σημαία με τη σβάστικα να κυματίζει στην Ακρόπολη, γεμάτοι οργή για την καταρρακωμένη εθνική υπερηφάνεια των Ελλήνων.*

*Γρήγορα άρχισαν να οργανώνουν το σχέδιό τους. Πήγαν στην Εθνική Βιβλιοθήκη και διάβασαν ό,τι σχετικό με τον Ιερό Βράχο. Στη Μεγάλη Εγκυκλοπαίδεια ανακάλυψαν όλες τις σπηλιές και τις τρύπες της Ακρόπολης. Γρήγορα, αντιλήφθηκαν ότι η μόνη διαδρομή που έπρεπε να ακολουθήσουν για να μην γίνουν αντιληπτοί από τους Γερμανούς φρουρούς ήταν μέσω του Πανδρόσειου Άντρου.*

*Το πρωί της 30ης Μαΐου 1941, ο Γλέζος και ο Σάντας πληροφορήθηκαν από το ραδιόφωνο ότι η Κρήτη είχε πέσει. Οι Γερμανοί με προκηρύξεις κόμπαζαν για το κατόρθωμά τους. Οι δύο νέοι αποφάσισαν να δράσουν το ίδιο βράδυ. Όπλα δεν είχαν, παρά μόνο ένα φαναράκι κι ένα μαχαίρι. Η ώρα είχε φθάσει 9:30 το βράδυ. Η μικρή φρουρά της Ακρόπολης ήταν μαζεμένη στην είσοδο των Προπυλαίων.*

*Με άγνοια κινδύνου, πήδηξαν τα σύρματα, σύρθηκαν ως τη σπηλιά του Πανδρόσειου Άντρου και άρχισαν να σκαρφαλώνουν από τις σκαλωσιές, που είχαν φτιάξει οι αρχαιολόγοι για τις ανασκαφές. Φθάνοντας σε απόσταση ολίγων μέτρων από τον ιστό της σημαίας δεν αντιλήφθηκαν κανένα φρουρό και με γρήγορες κινήσεις κατέβασαν από τον ιστό το μισητό σύμβολο του ναζισμού. Ήταν μία τεράστια σημαία, διαστάσεων 4×2 μ. Είχαν φθάσει πια μεσάνυχτα. Οι δύο «κομάντος» δίπλωσαν και πήραν μαζί τους τη σημαία και ακολουθώντας το ίδιο δρομολόγιο απομακρύνθηκαν από την Ακρόπολη, χωρίς και πάλι να γίνουν αντιληπτοί από τους Γερμανούς.*

*Με έκπληξη η γερμανική φρουρά αντιλήφθηκε νωρίς το πρωί ότι η σβάστικα έλειπε από τον ιστό. Οι γερμανικές αρχές πανικοβλημένες διέταξαν ανακρίσεις. Μόλις στις 11 το πρωί ανάρτησαν μια νέα σημαία στον κενό ιστό.*

*Κατά τη διάρκεια της Κατοχής, ο Μανώλης Γλέζος συνελήφθη τρεις φορές από τους Γερμανούς, φυλακίστηκε και κατόρθωσε να δραπετεύσει.»*